ເກົາ​ຫຼີ​ເໜື​ອ ຍິງລູ​ກ​ຈະ​ຫຼວດ ອອກ​ໄປ​ໃສ່​ທະ​ເລ ຕື່ມອ​ີກ 
ການ​ຍິງລູກ​ສອນ​ໄຟ​ຂອງ​ເກົາ​ຫຼີ​ເໜື​ອ​ໃນ​ເທື່ອນີ້ ແມ່ນ​ການ​ຍິງ​ທົດ​ລອງຮອບ​ທີ 11.
ເກົາຫຼີເໜືອໄດ້ຍິງລູກສອນໄຟຕື່ມອີກ ໃນອັນທີ່ປາກົດວ່າເປັນການຍິງລະບົບ ຈະຫຼວດຫຼາຍລຳກ້ອງ ອີງຕາມຄຳເວົ້າຂອງກອງທັບເກົາຫຼີໃຕ້ ໃນວັນອາທິດວານນີ້ ໃນການທົດລອງລູກສອນໄຟແບບບ້າຄັ່ງຮອບຫຼ້າສຸດຂອງເກົາຫຼີເໜືອ ຖະແຫຼງການຂອງກອງທັບເກົາຫຼີໃຕ້ ບໍ່ໄດ້ເວົ້າເຖິງໄລຍະ ທິດທາງ ຫຼືຊະນິດ ອາວຸດ ທີ່ໃຊ້ຍິງຢ່າງເຈາະຈົງ ແຕ່ກໍກ່າວວ່າ ຕົນພວມຕິດຕາມສະຖານະການຢ່າງໃກ້ຊິດ ອົງການຂ່າວຢອນຮັບຂອງເກົາຫຼີໃຕ້ລາຍງານວ່າ ເກົາຫຼີເໜືອໄດ້ຍິງຈະຫຼວດ 4 ລູກ ພາຍໃນໄລຍະ 1 ຊົ່ວໂມງ ຈາກແຂວງພຽງການໃຕ້ ອອກໄປສູ່ທະເລທາງກ້ຳຕາເວັນຕົກຂອງປະເທດ ລາຍງານແຈ້ງໃຫ້ຊາບຕື່ມວ່າ ສະພາຄວາມໝັ້ນຄົງແຫ່ງຊາດຂອງເກົາຫຼີໃຕ້ ໄດ້ເປີດປະຊຸມສຸກເສີນ ເພື່ອຫາລືກ່ຽວກັບການຍິງດັ່ງກ່າວ ພາຍໃນປີນີ້ ເກົາຫຼີເໜືອໄດ້ທຳການທົດລອງຍິງລູກສອນໄຟ 11 ຮອບ ໃນຂະນະທີ່ປະເທດດັ່ງກ່າວພວມດຳເນີນການຢ່າງເປັນລະບົບ ຕາມທີ່ໄດ້ມີການກຳນົດໄວ້ໃນປີກາຍນີ້ ໂດຍຜູ້ນຳຂອງເກົາຫຼີເໜືອ ທ່ານກິມ ຈົງ ອຶນ ໃນອາທິດແລ້ວນີ້ ການປະສົບກັບຄວາມລົ້ມແຫຼວໃນການຍິງລູກສອນໄຟຂອງເກົາຫຼີເໜືອໄດ້ພາໃຫ້ມີການລະເບີດກາງອາກາດ ທີ່ມີລາຍງານວ່າເຮັດໃຫ້ຊິ້ນສ່ວນຂອງລູກສອນໄຟ ຕົກລົງມາຢ່າງກະຈັດກະຈາຍ ໃກ້ໆນະຄອນຫຼວງພຽງຢາງ ເກົາຫຼີເໜືອໄດ້ມິດງຽບກ່ຽວກັບເຫດການດັ່ງກ່າວ ການຍິງນີ້ປາກົດວ່າບໍ່ໄດ້ມີການໄຕ່ຕອງຢ່າງຖີ່ຖ້ວນຍ້ອນມີຂຶ້ນທີ່ສະໜາມບິນສາກົນຂອງເກົາຫຼີເໜືອ ເຈົ້າໜ້າທີ່ສະຫະລັດໄດ້ເຕືອນວ່າ ໃນບໍ່ຊ້ານີ້ເກົາຫຼີເໜືອຈະທົດລອງລູກສອນໄຟຂີປະນາວຸດຂ້າມທະວີບຊະນິດໃໝ່ ບາງທີອາດຈະມາໃນຮູບການສົ່ງດາວທຽມ ການຍິງທົດລອງລະບົບຈະຫຼວດຫຼາຍລຳກ້ອງມີທ່າທາງວ່າອາດຈະເປັນການທ້າທາຍເກາະຜິດໜ້ອຍກວ່າການຍິງລູກສອນໄຟໄລຍະໄກ ແຕ່ພວກນັກວິເຄາະກໍເຕືອນວ່າ ອາດວຸດຊະນີດັ່ງກ່າວແມ່ນເປັນໄພຂົ່ມຂູ່ທີ່ສຳຄັນຕໍ່ເກົາຫຼີໃຕ້ ໃນປີ 2019 ເກົາຫຼີເໜືອໄດ້ທົດລອງຫຼາຍໆຄັ້ງໃນການຍິງຈະຫຼວດທີ່ຂະໜາດ ໃຫຍ່ເປັນພິເສດ ທີ່ສະຫະລັດເອີ້ນວ່າ KN-25